Kéhkél

Kéhkél basa Latin (Glyptothorax platypogon) nyaéta  lauk leutik kawas lélé hirupna disusukan anu caina tarik/nyéot,

Glyptothorax, asalna tina kecap glyptes anu hartina maseuk/mahat jeung kecap thorax  anu hartina susu atawa dada,  ieu dumasar kana kabiasaan hirup lauk kéhkél  anu mikaresep susukan anu caina  palid rada tarik (nyéot) kéhkél sok caricing naplok dina sela-sela  batu kawas anu dipaseuk.

Pedaran
Kéhkél bisa naplok dina batu kalawan henteu kabawa palid téh ku alatan mibanda kulit anu reregetan dina palebah dadana anu gunana pikeun nyeusep/naplok kana batu anu diancikan/dicicingana.
Genus lauk kéhkél  loba kapanggih di Indonésia,  Turki, Syria, India jeung China beulah wétan , kalawan mibanda  84 spesies nominal, Kéhkél mangrupa   genus paling langka tina éta spesies. Urang Jerman nyebut kana lauk kéhkél :
Brauner Gebirgswels .

Ciri mandiri

Pangawakan
Lauk kéhkél mah henteu mibanda  sirip dina dadana kitu ogé cucuk sirip dada, 
sungut/kumisna kandel jeung gepéng bijil tina biwir beulah sisina jumlahna aya opat pasang dina posisi subterminal . awakna semu dempak/ datar nyaluyukeun kana tarikna cai susukan tur mindeng kapanggih naplok dina sesa-sela batu; rubak awakna 5,0-5,6 kali leuwih pondok tina panjang awakna; rubak buntutna ampir saruan jeung panjang buntutna; kelir awakna pualam/semu konéng tur mibanda guratan anu ngagaris remeng-remeng dinatungtung tonggongna; awakna katutup ku titik-titik anu ngajarendul (Kottelat et al,
1993). Mibanda sirip dina tonggong, bujur, buntut, sapasang sirip dada jeung sirip beuteung.   Mangsa nincak déwasa panjangna nepi ka 100 mm.

Mijah
Lauk kéhkél jalu jeung bikang mimiti begér mangsa geus nepi kana ukuran panjang 50 mm. 
Bulan Maret – Agustus mangrupa  usum mijah lauk kéhkél.  Waktu mijah anu kaitung panjang bisa disebutkeun pola  endogan lauk kéhkél mah sawaréh-sawaréh (partial
spawner). Ieu ogé mangrupa    pola adaptasi   pikeun ngajaga kalumangsungan hirupna (survival)  tina kaayaan tempat hirupna anu henteu netep.

Baca Ogé
 The Fishes of the Indo-australian Arcipelago

 An Index to the Scientific Contents of the Journal and Proceedings of the
 Journal Biologi
 Mengenal & Mengendalikan Predator Ikan

Dicutat tina

Ékologi akuatik
Sasatoan Sunda
Sasatoan Indonésia
Artikel Wiki Sabanda II
Lauk darat